नईदिल्ली 8 नवंबर 2018. अमेरिका में गोलीबारी की एक और भीषण घटना सामने आई है। लॉस एंजिलिस इलाके में बुधवार देर रात एक बार में एक बंदूकधारी जबरन घुस गया और उसने गोलीबारी की। इस घटना में कम से कम 13 लोगों के मारे जाने की खबर है। वेंटुरा काउंटी शेरिफ कार्यालय के कैप्टन गारो कुरेदजियान ने बताया कि बार में कॉलेज के विद्यार्थियों की एक पार्टी चल रही थी और संभवत: सैकड़ों लोग वहां मौजूद थे। पुलिस ने हमलावर के मारे जाने की भी पुष्टि की है।